Diego Costa. Diego da Silva Costa (; 1988-yil 7-oktyabrda Braziliyada tugʻilgan) – braziliyalik futbolchi, Angliyaning „Wolverhampton“ futbol klubida hujumchi sifatida oʻynaydi. Xalqaro faoliyati. 2013-yilning 5-mart kuni Diego Costa bosh murabbiy Luiz Felipe Skolari tomonidan Braziliya terma jamoasiga Italiya va Rossiya bilan oʻsha oy oxirida boʻlib oʻtgan oʻrtoqlik oʻyinlari tarkibiga qoʻshilgan. 21-mart kuni Diego Costa birinchi oʻyinda debyut qilgan. Toʻrt kundan soʻng „Stamford Bridge“ stadionida u Rossiyaga qarshi oʻyinning soʻnggi 12 daqiqasida Kakaga almashtirilgan. 2013-yil iyul oyida u Ispaniya fuqaroligini olgan. Hozirda FIFA qoidalariga koʻra, bir nechta millati boʻlgan oʻyinchilarga, agar ular asli braziliyalik sifatida oʻzlarining birinchi mamlakatini faqat oʻrtoqlik oʻyinlarida himoya qilgan boʻlsalar, ikkinchi mamlakat vakili boʻlish imkonini beradi. 2013-yilning 29-oktyabr kuni hujumchi Braziliya futbol konfederatsiyasiga maktub yoʻllab, Ispaniya terma jamoasida oʻynash istagi borligini maʼlum qilgan. 2014-yil 28-fevralda ispaniyalik bosh murabbiy Vicente del Bosque Diego Costani Italiyaga qarshi oʻrtoqlik oʻyini uchun tarkibga kiritgan. U 5-mart kuni „Vicente Calderón“ stadionida toʻliq 90 daqiqa oʻynagan va ushbu oʻyin mezbonlarning gʻalabasi bilan yakunlangan. 2014-yilning 12-oktyabr kuni u Ispaniya terma jamoasi safidagi ilk golini Yevro-2016 saralash bosqichi doirasidagi Lyuksemburg terma jamoasiga qarshi oʻyinda kiritgan. 2016-yilning 5-sentyabrida Costa JCh-2018 saralash bosqichining ochilish oʻyinida Lixtenshteyn ustidan hisobida gʻalaba qozonib, deyarli ikki yil ichidagi ilk xalqaro gollarini raqib darvozasiga kiritgan. 2018-yilning may oyida u JCh-2018 uchun Ispaniya terma jamoasiga chaqirilgan.